Andrea Hinwood

Andrea Hinwood ingurumen zientzialaria da, zehazki ingurumenak giza osasunean duen eraginean aditua. 

Monash Unibertsitatean, Melbournen (Australia), egin zuen doktoretza eta lan ibilbidean talde tekniko eta zientifikoetako gidari, gobernu-aholkulari eta hainbat erakundetako kide izan da. 

Hinwood doktoreak planteatzen duen gai nagusietako bat ikerketarako Sarbide Irekiarena da (Open Access ingelesez). Izan ere, bere ustez, "herrialde txiroagoek askoz ere Sarbide Ireki gehiago izan behar dute ikerketarako, askotan klima-aldaketaren eragina jasateko aukera handiagoa dutelako eta, beraz, ondorioak mugatzen saiatzeko azken teknologia edo beste irtenbide batzuk behar dituztelako".

 Biografia 
Andrea Hindwooden ibilbide profesionalak barne hartu du, batetik, gobernuari aholkularitza estrategikoa ematea ingurumenarekin lotutako hainbat gairi buruz: ozonoa agortzen duten substantziak, airearen kalitatea, biodibertsitatearen inpaktua eta elementu kutsatzaile berriak. 

Bestetik, 2002tik 2017ra Perth-en (Mendebaldeko Australia) dagoen Edith Cowan Unibertsitateko irakasle elkartua izan zen eta Mendebaldeko Australiako Ingurumena Babesteko Agintaritzako kide eta lehendakariorde izendatu zuten, baita Mendebaldeko Australiako Estatuko Administrazio Auzitegiko kide ere.

2017tik 2021era Ingurumenaren Babeserako Agintaritzako (EPA ingelesez) lehen zientzialari nagusia izan zen Victorian (Australia). Bertan, programak garatu zituen EPAk erakunde zientifiko gisa betetzen zuen eginkizuna indartzeko eta prebentzio lana egiteko kutsadurak zein hondakinek komunitateetan eta ingurumenean duten eraginari dagokionez.

2021etik Nazio Batuen Erakudearen (NBE) baitako Ingurumen Programan (UNEP ingelesez) ari da lanean.

 Lanak 

 Artikulu zientifikoak 

 Prenatal exposure to mixtures of persistent environmental chemicals and fetal growth outcomes in Western Australia, 2022
 Suggestions for Improving the Characterisation of Risk from Exposures to Per and Polyfluorinated Alkyl Substances (PFAS), 2020
 Per- and Polyfluoroalkyl Substances in Ducks and the Relationship with Concentrations in Water, Sediment, and Soil, 2020
 Emissions of gaseous pollutants from laboratory-based fires of vegetation from five common vegetation types in Western Australia, 2020
 Emission factors and composition of PM2.5 from laboratory combustion of five Western Australian vegetation types, 2019
 Emerging and legacy contaminants across land-use gradients and the risk to aquatic ecosystems, 2019
 The pro-inflammatory effects of particulate matter on epithelial cells are associated with elemental composition, 2018
 Low-level cadmium exposure and cardiovascular outcomes in elderly Australian women: A cohort study, 2017
 METALS EXPOSURE IN PREGNANT WOMEN IN WESTERN AUSTRALIA, 2011

 Erreferentziak 

 Kanpo estekak 
 Elkarrizketa LERU (League of European Research Universities) sarean: Sustainability needs to enter the academic mainstream
 (2022-09-01) Elkarrizketa Ae:ther zientzia aldizkarian: Focused on solutions
 Biografia laburra UNEPen webgunean

Kategoria:Australiako zientzialariak
Kategoria:Emakume irakasleak
Kategoria:Emakume zientzialariak
Kategoria:Emakume ikertzaileak
Kategoria:Nazio Batuen Erakundea